Ehdotus: neuvoston päätös makrotaloudellisen avun myöntämisestä Jugoslavian liittotasavallalle 16 päivänä heinäkuuta 2001 annetun päätöksen 2001/549/EY muuttamisesta /* KOM/2001/0618 lopull. - CNS 2001/0258 */



Virallinen lehti nro 051 E , 26/02/2002 s. 0324 - 0324



Ehdotus: NEUVOSTON PÄÄTÖS makrotaloudellisen avun myöntämisestä Jugoslavian liittotasavallalle 16 päivänä heinäkuuta 2001 annetun päätöksen 2001/549/EY muuttamisesta (komission esittämä) PERUSTELUT Euroopan unionin neuvosto päätti 16 päivänä heinäkuuta 2001 myöntää Jugoslavian liittotasavallalle makrotaloudellista rahoitusapua enintään 300 miljoonaa euroa, joka koostuu enintään 225 miljoonan euron lainasta ja enintään 75 miljoonan euron avustuksesta (neuvoston päätös 2001/549/EY). Tämän makrotaloudellisen avun tärkeimpänä tavoitteena on osaltaan tukea Jugoslavian liittotasavallan taloudellista, sosiaalista ja poliittista vakautta sekä parantaa maan merkittävää roolia alueen vakauttavana tekijänä maassa vuoden 2000 viimeisen neljänneksen aikana tapahtuneiden poliittisten ja demokraattisten muutosten jälkeen. Rahoitusavulla vähennetään erityisesti maan ulkoisen rahoituksen rajoitteita ja tuetaan maksutasetta. Komission yksiköt toteuttavat nyt tukea. Jugoslavian liittotasavallan taloudellinen tilanne vaikuttaa kuitenkin olevan ennakoitua vaikeampi vuoden 2001 loppupuolella. Tämä johtuu suurelta osin yksityistämisprosessin viivästymisestä Serbiassa. Viivästyminen liittyy lähinnä tarpeeseen panna täytäntöön Maailmanpankin kanssa sovitut uudet avoimet yksityistämispuitteet sekä yhden sementtitehtaan yksityistämisen viivästymiseen työntekijöiden vastustuksen vuoksi. Serbian talousarvioon aiemmin budjetoituja arvioituja yksityistämistuloja on sen vuoksi tarkistettu huomattavasti alaspäin Kansainvälisen valuuttarahaston ohjelman puitteissa, ja se vähentää odotettuja ulkomaisista suorista sijoituksista saatavia tuloja ja rasittaa maksutasetta entisestään. Serbian talousarvion tarkistettujen arvioiden perusteella Kansainvälinen valuuttarahasto on todennut alijäämän olevan noin 9 miljardia Jugoslavian dinaaria (noin 150 miljoonaa euroa eli 1,3 prosenttia suhteessa BKT:hen) vuonna 2001. Tämä on lisäystä siihen budjetoidun alijäämän osaan, joka on tarkoitus kattaa ulkomaisilla avustuksilla ja lainoilla (noin 150 miljoonaa euroa, joiden myöntämiseen sitouduttiin tiukasti kesäkuussa 2001 pidetyn Jugoslavian liittotasavallan lainanantajien konferenssin yhteydessä). Kansainvälinen valuuttarahasto on sen vuoksi sopinut viranomaisten kanssa, että ohjelmassa jo todettujen ulkoisen rahoituksen tarpeiden lisäksi tarvitaan ulkomaista lisärahoitusta, jotta uusi, vuoden 2001 loppupuolen rahoitusvaje voidaan kattaa. Jotta valuuttavarannon kasvusta olisi lisäksi hyötyä talousarvion kannalta, Kansainvälinen valuuttarahasto on sopinut viranomaisten kanssa nostavansa julkisyhteisöjen pankkisektorilta ottamien luottojen rajaa 0,6 prosentista 0,2 prosentilla suhteessa BKT:hen. Ilman ulkoista lisärahoitusapua on olemassa vakava riski, että Jugoslavian liittotasavallan talous muuttuu entistä haavoittuvammaksi, mikä aiheutuu kokonaismenojen kestämättömästä supistamisesta saatavilla olevien resurssien vähenemisen vuoksi ja/tai tarpeellisten taloudellisten ja rakenteellisten uudistusten täytäntöönpanon viivästymisestä kansalaisten ärtymisen vuoksi. Tässä tilanteessa näyttää tarpeelliselta, että yhteisö auttaa vähentämään uusia rahoitusrajoitteita, joita Jugoslavian liittotasavallalla on tässä ratkaisevan tärkeässä vaiheessa, muuttamalla neuvoston päätöstä 2001/549/EY siten, että avun kokonaismäärää korotetaan 45 miljoonalla eurolla enintään 345 miljoonaan euroon. Koska Jugoslavian liittotasavalta on jo erittäin velkaantunut (velan määrä on 140 prosenttia suhteessa BKT:hen) ja maan luotonsaantimahdollisuudet ovat rajalliset, lisämäärä ehdotetaan annettavaksi avustuksena, jolloin apuun sisältyvän avustuksen kokonaismäärä nousee enintään 120 miljoonaan euroon. Yhteisön avun vastaava korotus perustuu käsitykseen, että muut luotonantajat ryhtyvät samanlaisiin toimiin lisärahoitustuen antamiseksi. 2001/0258 (CNS) Ehdotus: NEUVOSTON PÄÄTÖS makrotaloudellisen avun myöntämisestä Jugoslavian liittotasavallalle 16 päivänä heinäkuuta 2001 annetun päätöksen 2001/549/EY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 308 artiklan, ottaa huomioon komission ehdotuksen, [1] [1] EYVL C ottaa huomioon Euroopan parlamentin lausunnon, [2] [2] EYVL C sekä katsoo seuraavaa: (1) Komissio on kuullut talous- ja rahoituskomiteaa ennen ehdotuksensa esittämistä. (2) Neuvoston päätöksessä 2001/549/EY [3] säädetään Jugoslavian liittotasavallalle annettavasta makrotaloudellisesta rahoitusavusta, jonka tarkoituksena on auttaa maata selviytymään ulkoisista rahoitustarpeistaan ja tukea viranomaisten uudistuspyrkimyksiä. [3] EYVL L 197, 21.7.2001, s. 38. (3) Jugoslavian liittotasavalta tarvitsee todennäköisesti merkittävän määrän ulkoista rahoitusta sen virallisen rahoituksen lisäksi, jota Kansainvälinen valuuttarahasto, Maailmanpankki ja kahdenväliset luotonantajat voivat antaa. (4) Yhteisön Jugoslavian liittotasavallalle myöntämän rahoitusavun avustusosuuden korottaminen on sopiva tapa auttaa toisten luotonantajien kanssa keventämään maan rahoituksellisia rajoitteita. (5) Perustamissopimuksessa ei ole muuta tämän päätöksen tekemiseen valtuuttavaa määräystä kuin 308 artikla, ON PÄÄTTÄNYT SEURAAVAA: Ainoa artikla Korvataan päätöksen 2001/549/EY 1 artiklan 3 kohta seuraavasti: "3. Tuen avustusosuus on enintään 120 miljoonaa euroa." Tehty Brysselissä Neuvoston puolesta Puheenjohtaja RAHOITUSSELVITYS 1. Toimenpiteen nimi Makrotaloudellinen apu Jugoslavian liittotasavallalle 2. Budjettikohdat B7-548: Makrotaloudellinen rahoitusapu Länsi-Balkanin maille. 3. Oikeusperusta Perustamissopimuksen 308 artikla. 4. Toimenpiteen kuvaus ja perustelu a) Toimenpiteen kuvaus Yhteisön Jugoslavian liittotasavallalle myöntämän makrotaloudellisen rahoitusavun avustusosuuden korottaminen maan lisääntyneisiin ulkoisen rahoituksen tarpeisiin vastaamiseksi. b) Toimenpiteen perustelu Ulkoisen rahoituksen tarpeen kasvun toteaminen jo todetun Kansainvälisen valuuttarahaston, Maailmanpankin ja kahdenvälisten luotonantajien virallisen rahoituksen lisäksi. Tuensaajavaltion taloudellisten vakautus- ja uudistussaavutusten kestävyys riippuu suuresti virallisista lähteistä edullisin ehdoin saatavasta ulkopuolisesta rahoitustuesta. 5. Menoluokitus Ei-pakolliset menot, jaksotettu. 6. Menojen luonne Ehdotettu avun korotus on kokonaisuudessaan suoraa tukea (100- prosenttinen tuki). 7. rahoitusvaikutus a) Laskentamenetelmä Tarpeelliseksi katsotun avun määrän arviointi perustuu nykyisiin arvioihin tuensaajamaan jäljellä olevista ulkoisen rahoituksen tarpeista. b) Toimenpiteen vaikutus interventioluottoihin Talousarvioon varataan tuen avustusosuutta vastaava summa, joka on nostettavissa ainoastaan, jos Jugoslavian liittotasavallan viranomaisten kanssa sovitut ehdot täyttyvät. c) Interventiomenojen rahoitus Tällä muutoksella annettava avun korotus rahoitetaan nykyisten rahoitusnäkymien neljännen otsakkeen rajoissa seuraavasti (miljoonaa euroa) : // 2001 Maksusitoumusmäärärahat // 45 Maksumäärärahat // 45 8. Petostentorjuntatoimenpiteet Varat maksetaan suoraan edunsaajamaan keskuspankille vasta kun komissio on talous- ja rahoituskomiteaa kuultuaan ja oltuaan yhteydessä Kansainväliseen valuuttarahastoon (IMF) varmistanut, että kyseisessä maassa toteutettu talouspolitiikka on tyydyttävää ja että avun myöntämiseen liittyvät erityisehdot täyttyvät. Avun käyttöön sovelletaan tarkastus-, valvonta- ja tilintarkastusmenettelyjä, jotka ovat komission, Euroopan petostentorjuntaviraston (OLAF) ja Euroopan yhteisöjen tilintarkastustuomioistuimen vastuulla. 9. Kustannustehokkuusanalyysi a) Toimenpiteen perusteet ja erityistavoitteet Apu edistää Jugoslavian liittotasavallan siirtymistä markkinatalouteen, koska sillä tuetaan maan makrotaloudellisia uudistuspyrkimyksiä ja täydennetään kansainvälisen yhteisön Kansainvälisen valuuttarahaston tukeman ohjelman puitteissa maalle tarjoamaa rahoitusta. Apu suoritetaan ainoastaan sillä edellytyksellä, että edunsaajamaa suorittaa kaikki jäljellä olevat rahoitusvelvoitteensa Euroopan yhteisölle ja Euroopan investointipankille. b) Seuranta ja arviointi Apu on luonteeltaan makrotaloudellista apua, ja sitä valvotaan ja arvioidaan edunsaajamaan toteuttaman ja Kansainvälisen valuuttarahaston tukeman vakautus- ja uudistusohjelman yhteydessä. Komission yksiköt valvovat toimintaa tuensaajamaan viranomaisten kanssa sovittaviin todellisiin makrotalouden ja rakennepolitiikan tunnuslukuihin perustuvan menetelmän avulla. Komission yksiköt ovat myös läheisessä yhteydessä Kansainväliseen valuuttarahastoon ja Maailmanpankkiin ja käyttävät arvioita, joita nämä ovat tehneet edunsaajamaan vakauttamisessa ja uudistuksissa saavutetusta edistyksestä. Ehdotetussa neuvoston päätöksessä määrätään Euroopan parlamentille ja neuvostolle annettavasta vuosikertomuksesta, johon sisältyy arvio tämän toimenpiteen täytäntöönpanosta.